Klaipėdos krašto valdžios žinios

Klaipėdos krašto valdžios žinios () – laikraštis, ėjęs 1920–1939 m. Klaipėdoje. Skelbėsi esąs skelbimo organas visoms Klaipėdos krašto įstaigoms.

 Istorija 
Laikraštį leido Klaipėdos krašto direktorija. Iš pradžių ėjo 4 kartus per mėnesį, nuo 1921 m. – 3 kartus per savaitę. Tekstai spausdinti lietuvių kalba ir vokiečių kalba, 1920 m. ėjo vokiečių kalba leistas tokio pat pobūdžio laikraštis „Amtsblatt des Memelgebietes“. Iki 1936 m. spausdintas gotikiniu, vėliau – lotynų šriftu. Skelbė įstatymus, potvarkius, sutartis.  Spausdino F. Beningo spaustuvė ir „Lituania“ spaustuvė Klaipėdoje. Išleido priedus „Klaipėdos krašto administracinio teismo sprendimai“, „Klaipėdos krašto savivaldybių rinkimų įstatymai“. 

Redagavo Klaipėdos krašto direktorijos atstovai. 

 Šaltiniai 

Kategorija:Klaipėdos spauda
Kategorija:Lietuvos laikraščiai
Kategorija:Laikraščiai vokiečių kalba
Kategorija:Oficialieji leidiniai
Kategorija:Vokietijos teisės istorija
Kategorija:Administracinės teisės istorija
Kategorija:Klaipėdos kraštas